Kala ing dintên Ngahad jam 5 enjing tanggal kaping 15 wulan puniki,Kangjêng Pangeran Arya Adipati Danurêja,pêpatih dalêm ing Ngayogyakarta seda,jalaran gêrah sampun yuswa,dumugining seda yuswa 66 taun. Ing sadèrèngipun seda, nalika panjênênganipun taksih gêrah, kaparêng nglêrêmakên sarira wontên ing pasanggrahan ing Kaliurang, ngantos sawatawis dangu saha salajêngipun gêrahipun kenging dipun wastani sampun sênggang, saha sampun kondur saking têtirah.Wusana kala ing dintên ingkang kasêbut ing nginggil seda, sumare Imagiri.